દીક્ષિતે ગાર્ડનમાં જોયું તો ત્યાં વૃદ્ધિ અને અંકિત એકબીજાનો હાથ પકડીને બેઠા હતાં. દીક્ષિતને સખત ગુસ્સો આવ્યો અને એ વૃદ્ધિ પાસે ગયો અને એક લાફો માર્યો. અંકિતને લાગ્યું કે વૃદ્ધિને હેરાન કરવા માટે આવ્યો છે અને એ ગાર્ડનમાં અંકિતના ઘણા મિત્રો હતા. બધાને બોલાવીને અંકિતે દીક્ષિતને મરવાનું શરું કર્યું. વૃદ્ધિ રાડો નાંખતી રહી કે આને ના મારો….આને ના મારો…. તોય અંકિતના મિત્રો દીક્ષિતને મારતા રહ્યાં. અંકિતે દીક્ષિતના માથા પર એક પાઇપ મારી અને ત્યારે વૃદ્ધિ બોલી, અંકિત આ મારો બોયફ્રેન્ડ છે. પણ ત્યાં સુધી મોડું થઈ ચૂક્યું હતું. દીક્ષિત બેભાન થઈ ચૂક્યો હતો…બધા મળીને દીક્ષિતને હોસ્પિટલ લઈ ગયા, દીક્ષિત કોમામાં હતો. વૃદ્ધિ રડી રડીને અડધી થઈ ગઈ હતી અને પોતાની ભૂલનો અહેસાસ આવી ગયો હતો. વૃદ્ધિ દીક્ષિત અને અંકિત સાથે જુઠ્ઠું બોલી હતી અને એનું જ આ પરિણામ આવ્યું હતું.